Vladislav Goncharuk. Vladislav Vladimirovich Goncharuk (1941-yil 20-oktyabr, Toshkent) – sovet va ukraina olimi (kimyo, fizika, biologiya va suv texnologiyasi, fizik kimyo, kimyoviy kinetika va kataliz, kolloid kimyo sohalarida) . U Ukraina Milliy Fanlar akademiyasining akademigi (1997), fan va texnika sohasidagi uchun Ukrainada xizmat koʻrsatgan fan va texnika arbobi (1998), Ukraina Davlat mukofoti laureati (2003). Hayoti. Vladilav Goncharuk 1941-yil 20-oktyabrda Toshkentda tavallud topgan. T. Shevchenko nomidagi Kiev davlat universitetini tamomlagandan soʻng (1965), Ukraina SSR Fanlar akademiyasining fizik kimyo institutida (1966) ishlagan. 1971-yildan esa A. V. Dumanskiy nomidagi kolloid kimyo va suv kimyosi institutiga ishga kirgan. U yerda kichik ilmiy xodimdan institut direktorigacha boʻlgan yoʻlni bosib oʻtgan (1988). 1998-yildan – Ukraina Milliy Fanlar akademiyasining akademik-kotibi va Prezidiumi aʼzosi boʻlgan. Faoliyati. 350 dan ortiq maqolalar, 5 ta monografiyalar muallifi, 40 ta patent va ixtirolarga mualliflik guvohnomalari sohibi. Ukraina Taʼlim va fan vazirligi huzuridagi Atrof-muhitni muhofaza qilish boʻyicha muvofiqlashtiruvchi kengash aʼzosi. „Suv kimyosi va texnologiyasi“ jurnalining bosh muharriri, „Ukraina milliy fanlar akademiyasining Axborotnomasi“, „Nazariy va eksperimental kimyo“, „Ukraina kimyo jurnali“ jurnallarining tahririyat aʼzosi. Fan va texnologiyalarni rivojlantirishning ustuvor yoʻnalishlari boʻyicha muvofiqlashtiruvchi kengash aʼzosi (Atrof-muhitni muhofaza qilish boʻlimi). Ukrainaning fan va texnologiya sohasidagi Davlat mukofotlari qoʻmitasi aʼzosi. 2020-yilning mart oyida NASU prezidenti lavozimiga nomzodi qoʻyilgan.